Document ID: /roh_data/filtered/fineweb-2-filterrobots_roh.jsonl.gz/65746

Tiefbauamt
Uffizi da construcziun bassa
Ufficio tecnico
Cun intginas cundiziuns e permissiuns ha la Regenza approvà il project per la construcziun da rempars en la Val d'Acletta da la vischnanca da Mustér. L'october 2020 ha in ferm urizi chaschunà aua gronda en la Val d'Acletta. Qua tras èn parts dals rempars da l'aual vegnidas donnegiadas. Per pudair garantir la protecziun cunter aua gronda er en l'avegnir ha la vischnanca da Mustér decidì, da restaurar ils objects da construcziun donnegiads.
Als custs totals da var 1,73 milliuns francs sa participeschan il chantun e la Confederaziun tenor la cunvegna da program da la NGF (nova gulivaziun da finanzas) en il sectur «ovras da protecziun cunter l'aua». La contribuziun chantunala tenor la Lescha davart la correcziun dals curs d'aua importa 346 000 francs. Il project per la correcziun da l'aual protegia er la via sursilvana, la via dal Lucmagn sco er la via d'Acletta. Perquai paja il chantun supplementarmain ina contribuziun da la construcziun da vias da 155 700 francs.